รู้สึกจะแสบคอ เวลากลืนน้ำลายไม่เจ็บคอนะค่ะ แต่จะแสบๆคอ ด้านบนเพดาน ตอนเช้าจะหายพอกลางคืนจะกลับมารู้สึก ช่วงอาทิตย์ก่อนกินเผ็ดมากๆ ติดกันหลายวัน แล้วก็มาเป็นแบบนี้ ไม่มีไข้นะคะ อยากถามว่าเกิดจากอะไรค่ะ จะเป็นโควิดไหมค่ะ
สวัสดีค่ะ อาการเจ็บและแสบๆคอตรงบริเวณเพดานปากดังกล่าวมานั้น อาจจะเกิดจากการระคายเคืองของเยื่อบุในช่องปากจากการรับประทานอาหารรสจัดหรือร้อนจัดมากเกินไป การมีแผลร้อนในในช่องปาก การมีเยื่อบุช่องคออักเสบจากการติดเชื้อแบคทีเรียหรือไวรัส หรือมีภาวะกรดไหลย้อนซึ่งจากที่กล่าวมา ถ้ามีปัจจัยกระตุ้นเรื่องอาหารชัดเจน ก็ให้หยุดอาหารที่ทำให้มีอาการไปก่อน ดื่มน้ำเปล่าสะอาดมากๆ แปรงฟันและบ้วนปากได้ตามปกติส่วนเรื่องการติดเชื้อโควิดนั้น อาจจะต้องดูว่ามีไข้หรือไอร่วมด้วยหรือไม่ และประวัติเสี่ยงการสัมผัสบุคคลที่มีอาการคล้ายกันหรือผู้ป่วยยืนยันว่าเป็นโรคแล้ว หากไม่สบายใจ และยังเจ็บคอมากขึ้นเรื่อยๆ มีไข้ร่วมด้วย ควรไปพบแพทย์เพื่อตรวจเพิ่มเติม